It's Raining Men

"It's Raining Men" (בעברית: "יורד גשם של גברים") הוא סינגל שהוקלט על ידי הצמד המוזיקלי האמריקאי The Weather Girls (אנ'). השיר יצא לאור ב-10 בספטמבר 1982, בהוצאת חברות התקליטים CBS רקורדס וקולומביה רקורדס, כסינגל המוביל מתוך האלבום Success. פול ג'בארה (אנ') חיבר את המילים לצד פול שייפר (אנ'), והפיק אותו לצד בוב אסטי. "It's Raining Men" הוא שיר Hi-NRG ופוסט-דיסקו המשלב אלמנטים של R&B, נשמה ודאנס אלקטרוני משנות השבעים. מילות השיר מתארות התלהבות והנאה מהסוגים הרבים ושונים של גברים. השיר הגיע למקום הראשון במצעד שירי הדאנס בארצות הברית, והגיע לעשירייה הפותחת במצעדי מוזיקה שונים בעולם. ערוץ הטלוויזיה VH1 דירג את השיר כאחד השירים הטובים ביותר של שנות השמונים, וכן כאחד השירים הטובים ביותר של שנות האלפיים. השיר הועמד לפרס גראמי בקטגוריית "ביצוע ה-R&B הטוב ביותר של צמד/להקה" בטקס פרסי הגראמי ה-26 בשנת 1983. פול ג'בארה ופול שייפר כתבו את השיר בשנת 1979. בתחילה ג'בארה הציע את השיר לזמרת דונה סאמר, שדחתה את ההצעה לאחר שהתקרבה לדת הנוצרית. ג'בארה סיפר כי סאמר תיעבה את התוכן הלירי של השיר וכינתה אותו "מנואץ". לאחר מכן השיר הוצע לזמרות האמריקאיות דיאנה רוס, שר וברברה סטרייסנד, וכולן דחו את ההצעה. בשנת 1982, השיר הוצע לצמד The Two Tons (כיום The Weather Girls). מרתה וואש (אנ') ואייזורה ארמסטד (אנ'), חברות הצמד דאז, דחו גם הן את ההצעה. וואש סיפרה כי "חשבנו שזה שיר מטורף – למעשה, מטורף מכדי להקליט אותו. אמרתי שוב ושוב, 'It’s raining men? באמת? אתם צוחקים עליי?' [...] פשוט לא חשבתי שאנשים יקנו אותו... בגלל זה המשכתי לסרב להצעה". בסופו של דבר הצמד הקליט את השיר תוך שעה וחצי לאחר שג'בארה התחנן בפניהן שיקליטו אותו. ההרכב המוזיקלי The Waters Sisters (ג'וליה ווטרס-טילמן ומקסין ווטרס וילארד), סטפני ספרויל וזנוביה קונקרייט ביצעו קולות רקע בפזמון השיר. "It's Raining Men" הוא שיר Hi-NRG ("היי-אנרג'י") ודיסקו המשלב גם רית'ם אנד בלוז, נשמה ומוזיקת דאנס אלקטרונית משנות השבעים. הוא נכתב בסולם לה במול מז'ור, והוא בעל מפעם מתון של פעימות לדקה. וואש היא הזמרת הראשית בשיר, והמנעד הקולי שלה בשיר נע סביב שתי אוקטבות, מהתו הנמוך F3 לתו הגבוה F5. בשיר נעשה שימוש באקורד מינורי אחד, פה מינור, ויתר התווים באקורדים מז'וריים. "It's Raining Men" יצא בתחילה עבור מועדוני דאנס בארצות הברית באמצע שנת 1982. הסינגל יצא לאור בארצות הברית ב-10 בספטמבר 1982, בפורמט של תקליט 7 אינץ' ותקליט 12 אינץ'. זמן קצר לאחר צאת השיר, הצמד The Two Tons שינה את שמו ל-"The Weather Girls" בשל בלבול רב מצד התקשורת והקהל בשל כך שהשתיים הציגו את עצמן כ-"the weather girls" בתחילת השיר. ב-1993 יצאה לאור גרסה מוקלטת חדשה של "It's Raining Men", בביצוען של אייזורה ארמסטד ובתה דינל רודס, כחלק מהאלבום השישי של הצמד, Double Tons of Fun. ב-2005 יצאה לאור גרסה בביצוע חי של השיר, כחלק מהאלבום התשיעי של הצמד, Totally Wild!. בגרסה זו משתתפות דינל רודס ואינגריד ארתור, חברה חדשה בהרכב. ב-2012 יצאה לאור גרסה חדשה לשיר בשם "It's Raining Men - 2012", המושפעת מז'אנר ההאוס, שהופקה על ידי סבו ריד. בשנת 2009, ערוץ הטלוויזיה האמריקאי VH1 מיקם את השיר במקום ה-35 ברשימת 100 שירי הדאנס הטובים ביותר של שנות האלפיים, וכן במקום ה-35 ברשימת 100 הזמרים של להיט אחד של שנות השמונים. בפברואר 2017 מגזין פייסט (אנ') מיקם את השיר במקום ה-12 ברשימת 60 קלאסיקות הריקודים הטובות ביותר. ובשנת 2020, הרולינג סטון מיקם את השיר במקום ה-90 ברשימת 100 סינגלי הבכורה הטובים ביותר של כל הזמנים. "It's Raining Men" נחשב להמנון גאה. ב-19 בינואר 2014 הושק קמפיין ברשת החברתית פייסבוק שקרא להעלות את השיר למקום הראשון במצעדי המוזיקה של הממלכה המאוחדת, בתגובה לאמירה של חבר מועצה מטעם מפלגת העצמאות של הממלכה המאוחדת, לפיה השיטפונות ותנאי מזג האוויר החריגים בממלכה הם "עונש משמיים" על החקיקה שמתירה נישואים חד מיניים, והאשים אותה בכך. הקמפיין סוקר בחלק מכלי התקשורת, והשיר הגיע למקום ה-21 ביומו הראשון של שבוע המצעד. השיר נכנס פעם נוספת למצעד הסינגלים הבריטי לאחר שבועיים, במקום ה-31. ב-2017, הרולינג סטון כלל את השיר ברשימת "25 שירי הגאווה היסודיים". ב-2018, הבילבורד מיקם את השיר במקום ה-48 ברשימת "50 ההמנונים הגאים הטובים ביותר בכל הזמנים". האתר The Gay UK מיקם את השיר במקום השני ברשימת "40 ההמנונים הגאים המובילים". ב-1983, "It's Raining Men" הועמד לפרס גראמי בקטגוריית "ביצוע ה-R&B הטוב ביותר של צמד/להקה". ביוני 2017, השיר נכנס למצעד "Spotify Rewind" והגיע בשיאו למקום הראשון. השיר זכה להצלחה מסחרית בארצות הברית. השיר שהה שבעה שבועות בסך הכל במצעד הבילבורד הוט 100, והגיע בשיאו למקום ה-46 ב-5 במרץ 1983. אף על פי שהוא עדיין לא יצא לחנויות קמעונאיות, הסינגל זכה לתשומת לב רבה בזכות השמעות בלבד. בשבוע של 25 בדצמבר 1982, "It's Raining Men" הגיע לראש מצעד שירי הדאנס קלאב של הבילבורד, ושהה שם שבועיים, בעוד הוא שהה 22 שבועות בסך הכל במצעד שירי הדאנס קלאב. אחרי 18 שבועות במצעדי ה-R&B, השיר הגיע בשיאו למקום ה-34. השיר זכה להצלחה עצומה גם בממלכה המאוחדת. השיר הגיע בשיאו למקום השני במצעד הסינגלים הבריטי, וקיבל תואר זהב כאשר נמכר במעל ל-400,000 עותקים בממלכה המאוחדת. הווידאו קליפ של השיר פורסם בחורף 1982. ביים אותו גארי קיז, והוא צולם בבניין נטוש בעיר ניו יורק. בשל התמיכה המוגבלת שקיבל מקולומביה רקורדס, הקליפ לשיר היה דל תקציב. בתיאורה את הרעיון של הקליפ, וואש אמרה: "אלוהים, זה היה קליפ זול! צילמנו אותו בבניין נטוש בשיא החורף. לא היה שום חימום וכולם לבשו מעילים. בחלק בקליפ בו אנחנו נופלות מהשמיים, נחתנו על המזרנים האלה וגילינו [יום לאחר מכן] שהם היו שורצים חרקים. במשך ימים אחרי זה אייזורה ואני התגרדנו! זה היה נורא!". סצנת הפתיחה של הקליפ מציגה את חברות הצמד בתחנת חדשות. הצמד מציג תחזית שגשם של גברים צפוי לרדת מהשמיים. אחרי שחברות הצמד מביטות החוצה מחלון התחנה אל השמיים כדי לראות את הגשם של הגברים, הן קופצות מתוך החלון עם המטריות שלהן כדי להצטרף אליהם. בשלב זה מופיעים מספר רקדנים בקליפ. סצנה אחרת מציגה את חברות הצמד לבושות בלבניהן על מיטה בצורת לב, כאשר הן מוקפות על ידי גברים שמראים הערצה כלפיהן. סצנת הסיום של הקליפ מציגה את הצמד רוקדות עם הרקדנים והניצבים. מרתה וואש (אנ'), אייזורה ארמסטד (אנ') – שירה בוב אסטי – קלידים, סינתיסייזר גרג מתיסון – פסנתר פול דלף (אנ') – סינתיסייזר לי סקלאר (אנ') – גיטרה בס מייקל לנדאו (אנ') – גיטרה קרלוס וגה (אנ') – תופים סטפני ספרויל, ג'וליה ווטרס-טילמן, מקסין ווטרס וילארד, זנוביה קונקרייט – קולות רקע גרסת כיסוי לשיר בשם It's Raining Men... The Sequel הוקלטה על ידי חברת הצמד מרתה וואש והזמר רופול בשנת 1998, ויצאה לאור כסינגל המוביל מתוך אלבום האוסף של וואש, The Collection. השיר הופיע גם באלבומו של רופול, Rupaul's Go-Go Box Classics. לארי פליק מבילבורד כתב כי וואש "נשמעת כאילו היא עושה חיים כאשר היא חוזרת אל הלהיט מתקופת השיא שלה כחלק מ-The Weather Girls". הוא ציין כי "ההוק החדשני בהקלטה החדשה הזו הוא הביצוע של רופול, שהליווי המאולתר המשוחרר שלו הוא כיף גדול". הוא עוד הוסיף כי המפיק גארי האסה "לא סוטה הרבה מצליל הדיסקו של ההקלטה המקורית, ומשאיר לחבורה של רמיקסרים לחקור מגוון של רעיונות טרנדיים יותר". סצנת הפתיחה של הקליפ מציגה את מרתה וואש ורופול כמגישי חדשות של Weather Center. הצמד מציג תחזית שגשם של גברים צפוי לרדת מהשמיים, ומספר כתבי שטח גם מדווחים כן. וואש, בתור מטאורולוגית וחזאית, מבצעת את השיר מול מפה דיגיטלית. אנשים ברחבי העולם מתחילים להרגיש את ההשפעה של התחזית ואף מספר נשים נראות כשהן אוספות גברים שנופלים מהשמיים לתוך סלים. בקליפ מופיעים מספר גברים אשר רוקדים לצלילי השיר. It's Raining Men יצא לאור ב-30 באפריל 2001, כסינגל הראשון מתוך אלבום הסולו השני של ג'רי האליוול, Scream if You Wanna Go Faster. השיר נכלל גם כסינגל המוביל של פסקול הסרט "יומנה של ברידג'ט ג'ונס". זהו הסינגל הרביעי ברצף של האליוול שהגיע למקום הראשון במצעד הסינגלים הבריטי, והוא סינגל הסולו המוצלח ביותר שלה. "Feels Like Sex", שיר אחר מתוך האלבום, יועד במקור להיות הסינגל המוביל של האלבום, אבל לאחר ש-"It's Raining Men" הוצע להאליוול, השיר יצא לאור כסינגל הראשון, וגם נכלל באלבום Scream if You Wanna Go Faster. האליוול אמרה: "זה היה באמת מוזר כי הייתי כבר מוכנה לזוז עם האלבום החדש שלי. היה לי את הסינגל, היה לי רעיון מוכן לקליפ, ואז המפיקים של הסרט אמרו לי, 'את רוצה להקליט את It's Raining Men לפסקול?'. חשבתי שזה יהיה כיף ואני אוהבת את ברידג'ט ג'ונס כי קראתי את שני הספרים, אז פשוט עשיתי את זה ממש מהר. כולם אהבו אותו ורצו שהוא יהיה סינגל, וחשבתי שזה מעין מתנה, אז הוצאתי אותו [כסינגל]". הגרסה של האליוול קיבלה ביקורות חיוביות ממבקרי מוזיקה וזכתה להצלחה בינלאומית. היא הגיעה לעשירייה הפותחת במצעדי מוזיקה במדינות ברחבי העולם, ואף למקום הראשון בחלק מהן. בממלכה המאוחדת, "It's Raining Men" הופיע לראשונה במקום הראשון במצעד הסינגלים הבריטי ושהה שם שבועיים. הוא היה לסינגל הרביעי ברציפות של האליוול שמגיע למקום הראשון בממלכה המאוחדת, ונמכר במעל ל-155,000 עותקים בשבוע הראשון ו-80,000 בזה שלאחריו. האליוול הייתה לאמנית הסולו הבריטית הראשונה שארבעה שירים שלה הגיעו לראש המצעד, שיא שהחזיקה עד 2014. בסך הכל השיר נמכר במעל ל-449,000 עותקים רק בבריטניה, והיה לסינגל ה-13 הנמכר ביותר לשנת 2001, ולסינגל המצליח ביותר של האליוול ברחבי העולם. השיר זכה להצלחה גם מחוץ לממלכה המאוחדת. במצעד הסינגלים הבלגי של פלנדריה, השיר שהה במקום הראשון במשך ארבעה שבועות והיה הסינגל הנמכר ביותר לשנת 2001 במדינה. הסינגל הגיע למקום הראשון בצרפת, שם שהה חמישה שבועות, ונמכר במעל ל-812,000 עותקים במדינה, וקיבל תואר יהלום מאיגוד תעשיית ההקלטות הצרפתי (SNEP). עם השיר, ג'רי האליוול זכתה בפרס "השיר הבינלאומי של השנה" בטקס פרסי המוזיקה של NRJ לשנת 2002 בצרפת. גרסת הכיסוי זכתה להצלחה רבה גם בוולוניה, אירלנד, איטליה, פולין ושווייץ. רמיקס של השיר, שנוצר בשיתוף חברות התקליטים Almighty Records ו-EMI Music Japan, הופיע במשחקי הווידאו היפניים משנת 2002, DDRMAX2 Dance Dance" Revolution 7thMix" ו-"Dance Dance Revolution EXTREME". גרסה זו של השיר שימשה גם עבור הפרסומות לתחרות השירה "New Talent Singing Awards Vancouver Audition" לשנת 2003. ביולי 2006 השיר נכנס למצעד השירים הדיגיטליים המקסיקני, במקום ה-79, ושהה שבועיים ב-100 המובילים. האליוול קיבלה השראה מהסרט "תהילה" משנת 1980 ומהסרט "פלאשדאנס" משנת 1983 עבור יצירת הקליפ. עבור קידום הסינגל, האליוול ביצעה את השיר בתוכניות טלוויזיה ובמופעים שונים, כגון "Top of the Pops",‏ Comet Awards 2001,‏ "Musica Sí", "האח הגדול גרמניה", "Party in the Park",‏ "Live & Kicking",‏ "Loft Story",‏ "Pepsi Chart",‏ "CD:UK" ו-"Tickled Pink". בנוסף, האליוול ביצעה את השיר בסיבוב ההופעות העולמי של הספייס גירלז, "The Return of the Spice Girls Tour", בביצוע סולו. Radio edit‏ – 3:50 Album version‏ – 4:18 Bold and Beautiful Glamour Mix‏ (עריכת רדיו) – 4:46 Bold and Beautiful Glamour Mix‏ (מורחב) – 7:06 Almighty Mix‏ (עריכת רדיו) – 3:46 Almighty Mix‏ (מורחב) – 8:15 D-Bop Tall and Blonde Mix‏ (גרסה מקוצרת) – 6:55 D-Bop Tall and Blonde Mix‏ (גרסה ארוכה) – 8:09 Dax Thunderstorm Mix‏ – 7:28 "It's Raining G's"‏ (N.W.A) – 4:13 מידע על הסינגל "It's Raining Men" באתר מיוזיק בריינז Brewster, Bill; Broughton, Frank (1999). Last Night a Dj Saved My Life: The History of the Disc Jockey. Headline Book Publishing. p. 200. ISBN 0-7472-6230-6. Sisario, Ben (28 בספטמבר 2004). "Izora Armstead, a Singer in the Weather Girls Duo, Dies". הניו יורק טיימס. נבדק ב-31 במרץ 2015. {{cite news}}: (עזרה) It's Raining Men - The Weather Girls | User Reviews | All Music. All Music. Retrieved on February 5, 2019 Wayne, George (בנובמבר 2009). "Celebs, Jokes, and Rock 'n' Roll!". Vanity Fair. נבדק ב-20 ביולי 2013. Paul Shaffer: Paul Jabara called me up and said, “I’ve got a great song for Donna Summer. I want you to write the song with me. What do you think about ‘It’s Raining Men’?” We wrote it in one afternoon. Lyrically she hated it, because she had become a born-again Christian. She thought it was blasphemous. She called Paul [Jabara] and said, ‘I hate the song. Oh, we’ve lost you.’ And then she sent him a Bible the next day. {{cite web}}: (עזרה) Edwards, David (27 באוגוסט 2012). "Fox News introduces Romney sons with gay anthem 'It's Raining Men'". The Raw Story. נבדק ב-20 ביולי 2013. {{cite web}}: (עזרה) Gay Anthem "It's Raining Men" Almost Didn’t Get Made, Says Singer Martha Wash. Huffington Post. Retrieved on February 5, 2019 Cover Songs Uncovered: “It’s Raining Men”. Pop Culture Experiment. Retrieved on February 5, 2019 The Weather Girls "It's Raining Men" Sheet Music Ab Major (transposable). Music Notes. Retrieved on February 5, 2019 It's Raining Men 2K12 (Sebo Reed Meets Weather Girls) [Remixes] - EP by Sebo Reed & The Weather Girls on Apple Music. iTunes. Retrieved on February 5, 2019 "Rock on the Net: VH1: 100 Greatest Dance Songs". Rock on the Net. Retrieved on February 5, 2019 Ali, Rahsheeda (2 במאי 2013). "100 Greatest One Hit Wonders of the 80s". VH1. נבדק ב-8 באוקטובר 2018. {{cite web}}: (עזרה) "The 60 Best Dancefloor Classics". pastemagazine.com. 27 בפברואר 2017. נבדק ב-25 באוגוסט 2017. {{cite web}}: (עזרה) "The 100 Greatest Debut Singles of All Time". Rolling Stone. 19 במאי 2020. נבדק ב-27 ביולי 2020. {{cite web}}: (עזרה) "The pink hit parade: Sing if you're glad to be gay". The Independent. London. 1 בנובמבר 2006. נבדק ב-26 באפריל 2009. {{cite news}}: (עזרה) It's Raining Men set to make a splash in Top 40 on this week's Officia. Official Charts. Retrieved on February 17, 2019 Morse, Felicity (21 בינואר 2014). "Facebook campaign launched to get 'It's Raining Men' to number 1 after Ukip councillor blames floods on gay marriage". The Independent. נבדק ב-29 בינואר 2014. {{cite news}}: (עזרה) NEWS: It's Raining Men Enters Into Official UK Single's Chart - The Gay UK, web.archive.org, ‏2 בפברואר 2014 25 Essential LGBTQ Pride Songs. Rolling Stone Magazine. Retrieved on February 5, 2019 50 Top LGBTQ Anthems: Critic's Picks (Updated 2018). Billboard. Retrieved on February 5, 2019 40 top gay anthems for Pride. The Gay UK. Retrieved on February 5, 2019 Weather Girls | Artist. Grammy Awards. Retrieved on February 5, 2019 The Weather Girls It's Raining Men Chart History | Billboard Spotify Rewind. Billboard. Retrieved on November 4, 2019 The Weather Girls It's Raining Men Chart History | Billboard Hot 100. Billboard. Retrieved on February 5, 2019 The Weather Girls It's Raining Men Chart History | Billboard Dance Club Songs. Billboard. Retrieved on November 4, 2019 The Weather Girls It's Raining Men Chart History | Billboard Hot R&B/Hip-Hop Songs. Billboard. Retrieved on February 5, 2019 Weather Girls | full Official Charty History | Official Charts Company. Official Charts. Retrieved on February 5, 2019 It’s Raining Men!. Fugues. Retrieved on March 31, 2019 Steffen Hung, The Weather Girls - It's Raining Men, hitparade.ch The Irish Charts - All there is to know, irishcharts.ie Album Search for "success", AllMusic (באנגלית) Official Singles Chart Top 100 | Official Charts Company, www.officialcharts.com (באנגלית) norwegiancharts.com - The Weather Girls - It's Raining Men, norwegiancharts.com charts.org.nz - The Weather Girls - It's Raining Men, charts.nz Stichting Nederlandse Top 40, Top 40 week 47 van 1983, Top40.nl (בהולנדית) Offizielle Deutsche Charts - Offizielle Deutsche Charts, www.offiziellecharts.de Kent, David (1993). Australian Chart Book 1970–1992 (Illustrated ed.). St Ives: Australian Chart Book. p. 334. ISBN 0-646-11917-6. InfoDisc : Les Tubes de chaque Artiste commençant par W, www.infodisc.fr The Weather Girls - It's Raining Men - hitparade.ch, swisscharts.com SloTop50: Slovenian official singles weekly chart, SloTop50 Official Singles Chart Top 100 | Official Charts Company, www.officialcharts.com (באנגלית) The Weather Girls, Billboard Award, BPI (באנגלית) "Single Reviews" (PDF). Billboard magazine: 77. 1 בנובמבר 1997. נבדק ב-6 בפברואר 2020. {{cite journal}}: (עזרה) "Archived copy". ארכיון מ-22 בדצמבר 2001. נבדק ב-22 בדצמבר 2001. {{cite web}}: (עזרה); (עזרה) "Cheryl Fernandez-Versini breaks Geri Halliwell chart record". BBC News. 10 בנובמבר 2014. נבדק ב-10 ביולי 2021. {{cite web}}: (עזרה) Copsey, Rob (29 ביוני 2017). "The ultimate Official Spice Girls solo chart: all their singles ranked by sales". Official Charts. נבדק ב-5 באוגוסט 2017. {{cite web}}: (עזרה) "2001 – UK Charts Plus" (PDF). UKChartsPlus. 5 בינואר 2002. נבדק ב-16 במאי 2018. {{cite web}}: (עזרה) "Jaaroverzichten 2001" (בהולנדית). Ultratop. נבדק ב-17 במאי 2018. {{cite web}}: (עזרה) "InfoDisc : Les Certifications (Singles) du SNEP (Bilan par Artiste) – Search for "HaliwellG."". Syndicat National de l'Édition Phonographique. אורכב מ-המקור ב-13 ביולי 2012. נבדק ב-14 בפברואר 2011. {{cite web}}: (עזרה) "Certifications Singles Diamond - année 2002". Disque en France. אורכב מ-המקור ב-12 בדצמבר 2011. נבדק ב-3 באפריל 2012. {{cite web}}: (עזרה) "Entertainment Daily : Geri Halliwell". AP Archive. נבדק ב-3 בנובמבר 2016. {{cite web}}: (עזרה) "CANOE - JAM! Spice Girls: Air Canada Centre, Toronto - February 26, 2008". Jam.canoe.ca. אורכב מ-המקור ב-אפריל 22, 2015. נבדק ב-נובמבר 3, 2016. "Geril the fair weather girl" (PDF). Music & Media. 18 (19): 1. 5 במאי 2001. נבדק ב-28 בספטמבר 2020. {{cite journal}}: (עזרה) "The ARIA Report: ARIA New Releases Singles – Week Commencing 28th May 2001" (PDF). ARIA. 28 במאי 2001. p. 24. אורכב מ-המקור (PDF) ב-23 בפברואר 2008. נבדק ב-21 באפריל 2021. {{cite web}}: (עזרה)